ตอนนี้อยู่มีอาการปวดกลางสะดือ เหมือนอาการจุก หายใจค่อนข้างแน่นๆ ปวดบริเวรเอว รู้สึกปวดหัว มึนๆ อยากอาเจียน แต่ไม่อาเจียน ปวดเมื่อยตามตัว (หนูเป็นกรดไหลย้อนแต่อาการไม่เคยเป็นแบบนี้) หนูเป็นโรคอะไรรึเปล่าคะ
สวัสดีครับ สำหรับอาการปวดบริเวณรอบๆสะดือ อาจเป็นอาการแสดงของโรคดังนี้ 1.โรคลำไส้อักเสบ(Enteritis) จะมีอาการปวดบิดๆเป็นๆหายๆ บริเวณรอบสะดือ มีอาการคลื่นไส้อาเจียน มีอาการถ่ายเหลว อาจมีไข้หรือไม่ก็ได้ สาเหตุเช่นจากสารพิษตกค้างในอาหาร การติดเชื้อแบคทีเรีย การติดเชื้อไวรัส 2.โรคไส้ติ่งอักเสบ(Appendicitis) ไส้ติ่งอักเสบในระยะแรกจะมีอาการปวดบริเวณรอบๆสะดือ มีอาการเบื่ออาหาร คลื่นไส้ หลังจากนั้นเมื่อมีการอักเสบมากขึ้นจะมีอาการปวดย้ายที่ ไปปวดบริเวณท้องน้อยด้านขวา ปวดตลอดเวลา มีไข้ แนะนำให้มารับการตรวจร่างกายที่โรงพยาบาลเพื่อทำการวินิจฉัยสาเหตุและรักษาอย่างเหมาะสมครับ